CELEX: 62008CN0046
Language: da
Date: 2008-02-08 00:00:00
Title: Sag C-46/08: Anmodning om præjudiciel afgørelse indgivet af Schleswig-Holsteinisches Verwaltungsgericht (Tyskland) den 8. februar 2008 — Carmen Media Group Ltd mod Land Schleswig-Holstein og Innenminister des Landes Schleswig-Holstein

24.5.2008   
            
            
               DA
            
            
               Den Europæiske Unions Tidende
            
            
               C 128/17
            
         Anmodning om præjudiciel afgørelse indgivet af Schleswig-Holsteinisches Verwaltungsgericht (Tyskland) den 8. februar 2008 — Carmen Media Group Ltd mod Land Schleswig-Holstein og Innenminister des Landes Schleswig-Holstein
   (Sag C-46/08)
   (2008/C 128/29)
   Processprog: tysk
   Den forelæggende ret
   Schleswig-Holsteinisches Verwaltungsgericht
   Parter i hovedsagen
   
      Sagsøger: Carmen Media Group Ltd
   
      Sagsøgt: Land Schleswig-Holstein og Innenminister des Landes Schleswig-Holstein
   Præjudicielle spørgsmål
   
               1)
            
            
               Skal artikel 49 EF fortolkes således, at påberåbelse af den frie udveksling af tjenesteydelser forudsætter, at tjenesteyderen efter bestemmelserne i den medlemsstat, hvor tjenesteyderen er hjemmehørende, også må levere tjenesteydelserne der — her: begrænsning af Gibraltars hasardspillicens til »offshore bookmaking«?
            
         
               2)
            
            
               Skal artikel 49 EF fortolkes således, at den er til hinder for et førende nationalt statsligt monopol på at foranstalte sportsvæddemål og lotterier (med mere end blot ringe risikopotentiale), der er begrundet i hensynet til bekæmpelse af faren for ludomani, når andre hasardspil med betydelig risikopotentiale for ludomani i denne medlemsstat må ydes af private udbydere af tjenesteydelser, og den forskellige lovregulering af sportsvæddemål og lotterier på den ene side og andre hasardspil på den anden side beror på delstaternes og forbundsstatens forskellige lovgivningskompetencer?
               Såfremt spørgsmål 2 besvares bekræftende:
            
         
               3)
            
            
               Skal artikel 49 EF fortolkes således, at den er til hinder for en national lovgivning, hvorefter en ansøgning om meddelelse af tilladelse til at foranstalte og formidle hasardspil også er omfattet af tilladelsesmyndighedens skøn, når de ved lov fastsatte betingelser for meddelelsen er opfyldt?
            
         
               4)
            
            
               Skal artikel 49 EF fortolkes således, at den er til hinder for en national lovgivning, der forbyder foranstaltning og formidling af offentlige hasardspil via internettet, især når foranstaltning og formidling via internettet og under overholdelse af ungdoms- og ludomanibestemmelserne samtidigt — om end kun for en overgangsperiode på et år — muliggøres med henblik på at gøre det muligt for en i størrelsesmæssig henseende anden kommerciel spilformidler, der hidtil udelukkende har været aktiv via internettet, at omstille sig til de forhandlingskanaler, der er tilladte efter statstraktaten?